《飞云峰》
明代·冼桂奇

三春梦入铁桥西，缥缈飞云树欲齐。几处断碑苔藓合，半空残塔紫烟迷。

丹崖碧涧宜真隐，玉树琼芝足品题。我欲凌虚游八极，月明山馆忽闻鸡。

作者简介：冼桂奇，字奕倩，号少汾，一号秋白。南海人。明世宗嘉靖十四年(一五三五)成进士。授工部主事，以忤权贵，改南京刑部。不久告归，奉母隐居罗浮山，日与名士游息歌咏。有《广居稿》、《鹤园稿》。清温汝能《粤东诗海》卷二三、清道光《广东通志》卷二七九有传。